തൊഴിലുറപ്പുകാര്ക്ക് ഗ്രാന്റ് നല്കണം:വി.ഡി.സതീശന് തിരുവനന്തപുരം: തൊഴിലുറപ്പ് തൊഴിലാളികള്ക്ക് നിയമാനുസൃതമായ 100 ദിവസത്തെയും പട്ടികവര്ഗ വിഭാഗം തൊഴിലാളികള്ക്ക് 200 ദിവസത്തെയും തൊഴില് നല്കണമെന്നും ഓണക്കാലത്ത് രജിസ്റ്റര്ചെയ്ത എല്ലാ തൊഴിലുറപ്പ് തൊഴിലാളികള്ക്കും 5000 രൂപ വീതം ഗ്രാന്റായി നല്കണമെന്നും പ്രതിപക്ഷ നേതാവ് വി.ഡി.സതീശന് ആവശ്യപ്പെട്ടു. കര്ഷകത്തൊഴിലാളികളുടെ വേതനം തൊഴിലുറപ്പ് തൊഴിലാളികള്ക്കും നല്കണമെന്നും ഇ.എസ്.ഐ ആനുകൂല്യം ലഭ്യമാക്കണമെന്നും ആവശ്യപ്പെട്ട് തൊഴിലുറപ്പ് തൊഴിലാളി കോണ്ഗ്രസിന്റെ ഐ.എന്.ടി.യു.സി.നേതൃത്വത്തില് സംസ്ഥാന വ്യാപകമായി നടത്തിയ സമരത്തിന്റെ ഉദ്ഘാടനം സെക്രട്ടേറിയേറ്റ് നടയില് നിര്വഹിക്കുകയായിരുന്നു അദ്ദേഹം.തൊഴിലുറപ്പ് തൊഴിലാളി കോണ്ഗ്രസ് പ്രസിഡന്റ് വി.ആര്.പ്രതാപന് അദ്ധ്യക്ഷനായി. എം.എല്.എമാരായ എം. വിന്സെന്റ് , സി.ആര്.മഹേഷ് എന്നിവര്ക്കു പുറമേ വെള്ളനാട് ശ്രീകണ്ഠന്,മലയം ശ്രീകണ്ഠന് നായര്, കെ.എസ്.സേതുലക്ഷ്മി, ഡി. അനിത, പുത്തന്പള്ളി നിസാര്, ആര്.എസ്.വിമല് കുമാര്,ജോയി, അനി, വട്ടപ്പാറ സനല്, കരകുളം ശശി, എ. എസ്.ചന്ദ്രപ്രകാശ്, ജോണി ജോസ്, നിസാര് അഹമ്മദ് തുടങ്ങിയവര് സംസാരിച്ചു.